# Pere Camps i Campos

Pere Camps i Campos (Barcelona, 7 de novembre de 1955) és un promotor musical, director del festival de música Barnasants, que fundà el 1995. El 2012 va rebre el Premi Nacional de Cultura i la Medalla d'Honor de Barcelona.
A més de promotor i programador musical, ha estat sindicalista, polític i activista cultural i dels moviments socials. Va ser sindicalista als anys de joventut, de manera que abans de fer vint anys fou escollit vocal de la branca del metall al sindicat únic franquista, on s'havia infiltrat clandestinament en seguir els dictats del sindicat CCOO, del que havia format part de la direcció. Va ser portaveu de SOS Racisme del 1991 al 1995 al qual moviment va promoure manifestacions antiracistes. Va ser el número 79 de la candidatura d'ICV-EUiA a les eleccions al Parlament de Catalunya de 2012. El 2014 va participar en un acte en favor del dret a decidir a les Cotxeres de Sants que reivindicava la república i el dret a decidir-ho tot, tant el futur polític de Catalunya com el model d'Estat. Membre de la coordinadora de Catalunya en Comú. Tancà la llista de l'Entesa Municipalista i de Progrés per les eleccions municipals del 2015 a Saus, Camallera i Llampaies.

## Algunes Cites

   "L'any 1996 la cançó d'autor passava pels seus pitjors moments, i més si tenim en compte el paper destacat que tingué, en les dècades dels seixanta i setanta, en la reivindicació de la nostra llengua en particular i la nostra cultura en general, així com en les llibertats. Malgrat aquest context gens favorable, es va organitzar un petit cicle de nou concerts de cançó, que tingué com espai i centre operatiu les Cotxeres de Sants, d'aquí en vingué el nom, Barnasants. El Barnasants Cançó d'Autor doncs, va néixer amb l'objectiu de donar impuls a la cançó d'autor, d'encarnar l'esperit i els valors que representava el moviment de la nova cançó, de fer-la conèixer a les generacions més joves de manera en que constituís un pont de comunicació amb les generacions anteriors i fomentar-ne la transmissió i l'escolta. La cançó d'autor és la paraula musicada, la paraula cantada, és el missatge, és una cançó que convida a pensar, a reflexionar, és una inversió en qualitat, que transcendeix les dècades sense perdre vigència, la cançó d'autor, com el teatre o el cinema d'autor, aposten clarament per la cultura amb lletres grans. I si la cultura, per a qualsevol país, és una inversió estratègica, per nosaltres encara ho ha de ser més."

## Referències

* ↑ Picazo, Sergi «Pere Camps: “Alguns tapen les vergonyes socials amb la senyera, i hi ha qui tapa les vergonyes nacionals amb la bandera roja”». elcritic.cat, 09-07-2015 [Consulta: 2 març 2016].
* ↑ Salicrú, Marta «Entrevista a Pere Camps, director del BarnaSants». TimeOut, 2015 [Consulta: 2 març 2016].
* ↑ Zaballa, Bel «Pere Camps (Barnasants): 'No s'avança en la sobirania d'un país sense la cultura'». Vilaweb, 01-02-2015 [Consulta: 2 març 2016].
* ↑ «Pere Camps i Campos». El Periódico, 19-01-2000 [Consulta: 11 març 2016]. Arxivat 11 de març 2016 a Wayback Machine.
* ↑ «Eleccions al Parlament de Catalunya 25 novembre». Gencat.cat. Generalitat de Catalunya. [Consulta: 11 març 2016].
* ↑ EUiA «Centenars de persones de moviments polítics, socials, veïnals i culturals s'apleguen a Sants sota el lema #DecidimRepública». Tercera Información, 13-06-2014 [Consulta: 11 març 2016].
* ↑ «Llistes de les eleccions municipals a Saus, Camallera i Llampaies». El Punt Avui. El Punt. [Consulta: 11 març 2016].
* ↑ «El Projecte Cultural – Barnasants». Arxivat de l'original el 2018-06-20. [Consulta: 20 juny 2018].